EkBass/fiwiki-20250220-pages-articles huggingface dataset:
Aasi, Morso ja Mouru

Aasi, Morso ja Mouru on Tuula Kallioniemen lastenkirjoihin perustuva nukketelevisiosarja, jota esitettiin Yle TV2:n Pikku Kakkonen -lastenohjelmassa vuosina 1999−2001. Sarjan päähenkilöt ovat Aasi, Morso ja Mouru-niminen kissa. Sarjan alussa lapsenmielinen ja arka Aasi asuu yksin pienessä talossa, josta pelkää lähteä ulos. Hän pelkää erityisesti ulkona asuvia morsoja. Aasi seuraa muiden perässä, mutta sarjan edetessä hänen itsevarmuutensa kasvaa. Mouru-kissa puolestaan on itsepäinen ja vahvatahtoinen. Morso on viisas ja kärsivällinen, ja rauhoittelee tilannetta, jos Aasi ja Mouru alkavat riidellä. Toisinaan käkikello kiekuu välihuomioita tilanteisiin. Jukka Saikkonen näytteli Aasia, Aapo Valinen Morsoa ja Juha Kaijomaa Mourua. Käkikellon ääninäyttelijänä toimi Anu Tuomi-Nikula. Sarja muistetaan erityisesti Morso-hahmosta, jota osa katsojista on pitänyt pelottavana. Nukentekijä Erja Mikkolan mukaan hahmosta tehtiin tarkoituksella pelottava, koska sarjassa Aasin piti aluksi pelätä sitä. Aasi kuitenkin huomaa sarjan kuluessa, että kilttiä Morsoa ei ole syytä pelätä. Ohjaaja Olli Löytösen mukaan sarjassa olikin kyse erilaisuuden hyväksymisestä. Morson ulkonäön suunnittelussa lähtökohtana oli mopsi-koirarotu. Sarja on esitetty uusintana ainakin vuonna 2010. ==Jaksot== Jakso Nimi Ensiesitys 1\. Hurja Morso 7.4.1999 2\. Turhat ansat 14.4.1999 3\. Kuka onkaan oikea Morso? 21.4.1999 4\. Uusi vuokralainen 28.4.1999 5\. Omituinen Mouru 5.5.1999 6\. Mihin Mouru katosi 12.5.1999 7\. Täydellinen aasi 25.12.1999 8\. Kadonneet kirjeet 26.12.1999 9\. Ihana aamu 10.10.2000 10\. Mouru rakastuu 17.10.2000 11\. Kauhea kasa karkkia 24.10.2000 12\. Niilo-setä 31.10.2000 13\. Sinihilkka ja susi 7.11.2000 14\. Dinosauruksen muna 14.11.2000 15\. Tosihemmot kilpasilla 21.11.2000 16\. Mitä useampi kokki, sitä.. 28.11.2000 17\. Riitapukarit 2.1.2001 18\. Siivotaan, siivotaan 9.1.2001 19\. Tietsikka 16.1.2001 20\. Mouru, kissatähti 23.1.2001 21\. Lomamatka 30.1.2001 22\. Ja Mouru soittaa 6.2.2001 == Lähteet == == Aiheesta muualla == *Yle Areena: Aasi, Morso ja Mouru Luokka:Pikku Kakkosen ohjelmat
Hörskönjärvi

Hörskönjärvi on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hörskönjärvi on osa Pääjärven valuma-aluetta. == Maantietoa == Järven pituus on 550 metriä, leveys 150 metriä ja sen pinta-ala on 4,5 hehtaaria. Se sijaitsee Pääjärveltä lähtevässä murroksessa, missä se on osa Silmästeenojan järviketjussa. Siihen on kaivettu kahdeksan metsäojaa, jotka tuovat vettä ympäröiviltä soilta. Pohjoispäähän laskeva oja tuo Leppinevan kuivatusvedet ja samoin tekee toinen järven pohjoispäähän laskeva oja, joka on Nuuskulammen laskuoja. Kolmas pohjoispäähän laskevista ojista tuo Kaitajärven vedet ja on samalla murroksessa virtaavan järviketjun yhdistävä oja. Järven oma laskuoja lähtee järven eteläpäästä ja laskee 700 metrin jälkeen Aliseen Kivijärveen. Rantaviivan pituus on 1,3 kilometriä. Rannat ovat vain puoliksi suota, mutta siitä huolimatta järvi on autio. Sen ohitse kulkee metsäautotie, joka saa alkunsa Karpanperältä. == Lähteet == Luokka:Pääjärven valuma-alue (Sipsiöjärven valuma-alue) Luokka:Ikaalisten järvet
Mikko Wuoti

Mikko Ilmari Eelis Wuoti (26. tammikuuta 1924 Turku – 15. helmikuuta 1997) oli suomalainen teollisuusjohtaja, koulutukseltaan metsänhoitaja. Wuotin vanhemmat olivat insinööri Eelis Wuoti ja Gerda Weideman ja puoliso vuodesta 1948 Eeva Marjatta Skutnabb. Hän oli Metsäliitto-yhtymän pääjohtaja vuodesta 1981.Facta 2001, WSOY 1986, 18. osa, palsta 463 Wuoti sai metsäneuvoksen arvonimen vuonna 1975 ja vuorineuvoksen arvonimen vuonna 1981. == Lähteet == Luokka:Suomalaiset yritysjohtajat Luokka:Vuorineuvokset Luokka:Suomalaiset metsänhoitajat Luokka:Vuonna 1924 syntyneet Luokka:Vuonna 1997 kuolleet
Osmo Väinölä

Osmo Tapani Väinölä (21. syyskuuta 1928 Vaasa – 27. helmikuuta 2024 Seinäjoki) oli suomalainen diplomaatti ja suurlähettiläs. Väinölä tuli ylioppilaaksi Lapuan yhteiskoulusta 1949 ja valmistui lainopin kandidaatiksi 1955. Ulkoministeriön palvelukseen Väinölä siirtyi 1957. Hän oli varakonsulina New Yorkin pääkonsulinvirastossa 1. joulukuuta 1961. Ulkoministeriön jaostopäällikkö hän oli 1.huhtikuuta 1971 alkaen, lähetystöneuvos Berliinissä 1. marraskuuta 1973, ja ulkoasiainneuvos 1. maaliskuuta 1978.Ulkoasiainhallinnon matrikkeli, Ulkoasiainneuvos ja suurlähettiläs Väinölä Osmo (Ossi) Tapani, toimittajat Jussi Nuorteva ja Tuire Raitio, Ulkoasiainministeriö 1996 Hän oli ulkoministeriön hallinnollisen osaston päällikkö 1978–1979, suurlähettiläs Budapestissa 1979–1985 ja Tel Avivissa sekä samalla Nicosiassa 1985Facta 2001, WSOY 1986, 18. osa, palsta 480–1989.Maatiedosto Israel, Suomen ulkoasiainministeriö Hän oli kiertävä suurlähettiläs Länsi-Afrikassa akkreditoituna Dakariin, Ouagadougouun, Abidjaniin, Brazzavilleen sekä Kinshasaan ja Yaoundéen 1989–1991 ja suurlähettiläs Riadissa sekä samalla Muscatissa ja Sanaassa 1991–1993.WSOY Iso Tietosanakirja 10. osa, s. 333, WSOY 1997 Eläkkeelle Väinölä siirtyi 1. lokakuuta 1993. Isonkyrön Sotilaspoikaosaston puheenjohtaja Väinölä oli 1938–1939. Pohjalaiset mieslaulajat -kuorossa hän oli akateeminen mestari 1953. Väinölän puoliso oli Heta Leena Marjatta (o.s. Hokkanen). He saivat kaksi tytärtä. Väinölän vanhemmat olivat Teppo Väinölä ja Matilda Josefina (o.s. Tanner). Isänsä puolelta Väinölän sukujuuret ovat kotoisin Vienasta, Vuokkiniemeltä.Karjalan Heimo N:o 9–10, 1961, sivu 125 Eläkevuosinaan Väinölä asui Seinäjoella. Hänet on haudattu Törnävän hautausmaalle Seinäjoelle. == Lähteet == Luokka:Suomen suurlähettiläät Luokka:Vuonna 1928 syntyneet Luokka:Vuonna 2024 kuolleet
Vähäkallio

Vähäkallio on muun muassa seuraavien suomalaisten sukunimi: * Kai Kustaa Vähäkallio (1940–1979), Kytäjän kolmoissurmaaja, Väinö Vähäkallion pojanpoika * Reino Vähäkallio, vuoteen 1906 Vilander (1899–1980), agronomi, maanviljelijä ja yksi Akateemisen Karjala-Seuran kolmesta perustajajäsenestä * Toivo Vähäkallio, vuoteen 1906 Vilander (1888–1962), diplomi-insinööri, professori * Väinö Vähäkallio, vuoteen 1905 Vilander (1886–1959), arkkitehti, pääjohtaja
Hannu Väliaho

Hannu Sakari Väliaho (s. 4. huhtikuuta 1938 Kotka) on suomalainen matemaatikko. Hän oli Helsingin yliopiston sovelletun matematiikan professori 1975–2001. Hänen tutkimuskohteenaan oli muun muassa matemaattinen optimointi.Facta 2001, WSOY 1986, 18. osa, palsta 485–486Helsingin yliopiston virkamiehet Sitä ennen hän oli Metsäntutkimuslaitoksen matemaattisen osaston professori 1972–1975.WSOY Iso Tietosanakirja 10. osa, s. 334, WSOY 1997 Väliaho on toiminut aktiivisesti viidennen herätysliikkeen piirissä ja ollut perustamassa sen julkaisua Uusi Tie -lehteä.Uusitie.com ==Julkaisuja== * Lineaarialgebra, Gummerus, 1981 == Lähteet == Luokka:Suomalaiset matemaatikot Luokka:Suomalaiset professorit Luokka:Helsingin yliopiston professorit Luokka:Vuonna 1938 syntyneet Luokka:Elävät henkilöt
Olli Välikangas

Olli Martti Johannes Välikangas (21. helmikuuta 1933 Helsinki – 10. syyskuuta 2017 HelsinkiKuolinilmoitus, Helsingin Sanomat 16.9.2017 s. C 21) oli suomalainen kielitieteilijä. Hän oli Helsingin yliopiston romaanisen filologian professori 1973–1997. Sitä ennen hän oli vuodesta 1963 ranskan kielen dosentti. Hänen tutkimuskohteensa oli ranskan kielen sanasto.Helsingin yliopiston virkamiehet ja opettajat Välikankaan isä oli arkkitehti Martti Välikangas.Facta 2001, WSOY 1986, 18. osa, palsta 486, 487 == Lähteet == ==Aiheesta muualla== * Kuka kukin on 1978. (Runeberg.org). * Olli Välikankaan muistokirjoitus Helsingin Sanomat. Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1933 syntyneet Luokka:Vuonna 2017 kuolleet
Scott Wilson (jääkiekkoilija)

Scott Wilson (s. 24. huhtikuuta 1992 Oakville, Ontario) on kanadalainen jääkiekkoilija, joka pelaa KHL-joukkue Salavat Julajev Ufassa. Pelipaikaltaan vasemmalta laukova 180-senttinen ja 83-kiloinen Wilson on keskushyökkääjä. Pittsburgh Penguins varasi Wilsonin numerolla 209 kesän 2011 NHL:n varaustilaisuudessa.http://penguins.nhl.com/club/player.htm?id=8476293 Kaudella 2013–2014 Wilson debytoi AHL:ssä Penguinsin farmiseuran Wilkes- Barre/Scranton Penguinsin paidassa pelaten yhdessä ottelussa. Kaudella 2014–2015 hän teki NHL-debyyttinsä pelaten yhdessä runkosarjan ottelussa ja kolmessa pudotuspelien ottelussa. AHL:ssä hän teki 55 pelissä tehot 19+22. Kaudella 2015–2016 Wilson sai NHL:ssä vastuuta 24 pelin verran tehden tehot 5+1. == Lähteet == Luokka:Kanadalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1992 syntyneet Luokka:Elävät henkilöt
Porin Työväen Soittokunta

Porin Työväen Soittokunta ry (myös PTS Suuri Puhallinorkesteri, PTS-Band) on vuonna 1887 perustettu porilainen puhallinorkesteri. Yhdistyksessä toimii nykyään kolme eri kokoonpanoa; PTS Suuri puhallinorkesteri, Delta Eleven Brass Band ja PTS Brass Quintet. Kapellimestarina on vuodesta 2013 lähtien toiminut Tommi Tuominen. PTS on Suomen Työväen Musiikkiliiton vanhin jäsen yhdessä samana vuonna perustetun Tampereen Työväenyhdistyksen Soittokunnan kanssa. == Historia == Porin Työväen Soittokunta sai alkunsa syyskuisena tiistaina 1887, kun aiemmin maaliskuussa toimintansa aloittaneen Porin Työväenyhdistyksen toimikunnan kokouksessa ”Nostettiin kysymys torvien hankkimisesta yhdistyksen jäsenten kesken perustettavaa torvisoittokuntaa varten ja kehotettiin hra Kauppinen asiasta keskustelemaan asian tuntevain kanssa. Yhdeksän torvea olisi hankittava”. Aloitteentekijänä oli työväenyhdistyksen johtohahmoihin kuulunut kansakoulunopettaja Matti Kauppinen. Porin Työväenyhdistyksen lisäksi PTS on 1900-luvun alkuvuosina toiminut myös 1899 perustetun Porin metallityöväen ammattiosasto nro 6:n alaisuudessa. Soittokunnan kapellimestareita ovat olleet muun muassa Emil Hällström 1912–1918 sekä Heino Hänninen 1972–2012. PTS on julkaissut kaksi musiikkikasettia Albumi I ja Albumi II vuosina 1989 ja 1991. == Kirjallisuutta == *Kontula, Tapani: Työ kättemme ja hengenkin: Porin työväen soittokunta 100 vuotta. Porin työväen soittokunta, Pori, 1987. == Lähteet == == Aiheesta muualla == *Porin Työväen Soittokunnan kotisivut Luokka:Suomalaiset puhallinorkesterit Luokka:Porin musiikki
BlueStacks

BlueStacks on yhdysvaltalainen teknologiaan keskittyvä yritys, joka tuottaa Windowsille ja OS X:lle tarkoitettua Android-emulaattori BlueStacks App Playeria sekä GamePop-palvelua. Yritys perustettiin 25. toukokuuta 2011. App Playerin beetaversio julkaistiin joulukuussa 2012. Vuonna 2015 yritys julkaisi App Player 2.0:n. App Playerin julkinen alpha-versio julkaistiin 11. lokakuuta 2011, ja nykyisin App Playerillä on 130 miljoonaa käyttäjää. == Lähteet == == Aiheesta muualla == * Yrityksen verkkosivusto Luokka:Yhdysvaltalaiset ohjelmistoyritykset
Erkki Wänninen

Erkki Verner Wänninen (9. lokakuuta 1925 Turku – 4. huhtikuuta 2018 Turku)Kuka kukin on 1978 (Runeberg.org) oli suomalainen kemisti. Hän oli Åbo Akademin (ÅA) analyyttisen kemian professori 1967–1987 ja kemiallis-teknillisen tiedekunnan dekaani 1975–1977. Hän oli Åbo Akademin kauppakorkeakoulun rehtori 1965–1969. Hänen tutkimuskohteitaan ovat olleet kompleksometria, analyysimenetelmiät ja automaattinen kemiallinen määritys.Facta 2001, WSOY 1986, 18. osa, palsta 494–495Erkki Wänninen, Uppslagsverket.fi viitattu 5.6.2016 Hänen aikanaan ÅA:n analyyttisen kemian laboratorion tutkimustoiminta laajeni huomattavasti ja aloitettiin tutkimustyötä kahdella aivan uudella alueella, analyyttinen instrumentointi ja sähkökemia.Åbo Akademi Wänninen väitteli 1960 aiheenaan Complexometric Titrations with Diethylenetriaminepenta-acetic Acid. == Lähteet == Luokka:Suomalaiset kemistit Luokka:Suomalaiset professorit Luokka:Åbo Akademin professorit Luokka:Vuonna 1925 syntyneet Luokka:Vuonna 2018 kuolleet
Michael Hector

Michael Anthony James Hector (s. 19. heinäkuuta 1992 East Ham, Lontoo, Englanti) on jamaikalainen jalkapalloilija. Hän on kuulunut Englannissa Readingin ja vuodesta 2015 Chelsean omistukseen mutta on pelannut lainasopimuksilla yli kymmenessä seurassa eikä pelannut Chelseassa otteluakaan. Vuoden 2020 alusta hän siirtyi Englannin mestaruussarjassa pelaavaan Fulhamiin. Hän on pelannut Irlannin ja Skotlannin pääsarjojen lisäksi yhden kauden Saksan Bundesliigassa. Oikeajalkainen Hector on pelipaikaltaan keskuspuolustaja. Hän kuuluu myös Jamaikan jalkapallomaajoukkueeseen. == Seurajoukkueura == Hector aloitti ammattilaisuransa Readingissä, jota hän edusti vuodet 2009–2015. Suurimman osan Reading-ajasta Hector vietti kuitenkin lainalla yhteensä 11 muussa seurassa The Football Leaguessa, sen ulkopuolella ja Irlannissa sekä Skotlannissa. Kaudella 2011 hän teki pääsarjadebyyttinsä Irlannin valioliigan Dundalkin paidassa pelaten 11 ottelussa, joissa syntyi kaksi maalia. Kaudella 2013–2014 hän pelasi Skotlannin valioliigan Aberdeenissä 20 ottelua tehden yhden maalin, ennen kuin hän tammikuussa 2014 palasi takaisin Readingiin. Kaudella 2014–2015 Hector pelasi Readingin paidassa Englannin mestaruussarjassa 41 ottelua onnistuen maalinteossa kolmesti. Syyskuussa 2015 hän siirtyi Englannin valioliigan hallitsevaan mestarijoukkueeseen Chelseaan, mutta hänet lainattiin lähes saman tien takaisin Readingiin. Hector pelasi kaudella 2015–2016 Readingin paidassa 26 ottelua onnistuen kerran maalinteossa. Kaudella 2016–2017 Hector edusti lainasopimuksella saksalaista Eintracht Frankfurtia ja pelasi Bundesliigassa 22 ottelua, joista puolessa hän pelasi täydet 90 minuuttia ja joissa hän teki yhden maalin, syyskuussa Hertha Berliniä vastaan. Ensimmäisessä bundesliigaottelussaan Schalkea vastaan hänet ajettiin punaisella kortilla kentältä ottelun 79. minuutilla. == Maajoukkueura == Hector on syntynyt Englannissa, mutta hän sai luvan edustaa Jamaikaa, sillä hänellä on sukujuuria maassa. Hector debytoikin Jamaikan jalkapallomaajoukkueessa kesäkuussa 2015 Copa Américan ottelussa Uruguayta vastaan. Hän pelasi Jamaikan paidassa kaikissa joukkueen otteluissa Copa Américassa. Saman vuoden Gold Cupissa Hector pelasi neljässä ottelussa ja oli mukana saavuttamassa hopeaa. Hector pelasi myös vuoden 2016 Copa América Centenariossahttp://www.goal.com/en-us/news/587/copa- america/2016/05/20/23769122/jamaica-sets-copa-america-roster ja vuoden 2019 Gold Cupissa. == Saavutukset == Jamaika *CONCACAF Gold Cup: hopeaa (2015) == Lähteet == Luokka:Jamaikalaiset jalkapalloilijat Luokka:Englantilaiset jalkapalloilijat Luokka:Vuonna 1992 syntyneet Luokka:Elävät henkilöt
Olavi Väyrynen

Erkki Olavi Väyrynen (16. maaliskuuta 1923 Helsinki – 28. joulukuuta 2002 Helsinki)Kuka kukin on 1978 (Runeberg.org) oli suomalainen virkamies, koulutukseltaan oikeustieteen kandidaatti ja ekonomi. Hän oli 1953–1973 sosiaali- ja terveysministeriön hintaosaston osastopäällikkö.Facta 2001, WSOY 1986, 18. osa, palsta 521 Kun Elinkeinohallitukseen perustettiin kilpailuasiamiehen toimisto, hän oli toimiston koko toiminnan ajan 1973–1988 kilpailuasiamies.Kilpailu- ja kuluttajavirasto ==Julkaisut== * Hintavalvonnan vaiheita. WSOY, 1990 ISBN 951-0-16326-0 == Lähteet == Luokka:Valtionlaitosten johtajat Luokka:Vuonna 1923 syntyneet Luokka:Vuonna 2002 kuolleet Luokka:Ministeriöiden osastopäälliköt
Belfius Mons-Hainaut

Belfius Mons-Hainaut on belgialainen koripalloseura Monsin kaupungista. Mons- Hainaut on tunnettu historiansa aikana useilla eri (sponsori)nimillä kuten Dexia Mons-Hainaut'na vuosina 2001–2012. Joukkue on osallistunut useasti eurooppalaisiin seurakilpailuihin. Kaudella 2007–2008 se ylsi FIBA EuroCupin loppuotteluun. Kaudella 2015–2016 se osallistui Fiba Europe Cupiin. Mons- Hainaut on voittanut Belgian cup-mestaruuden vuosina 2006 ja 2011 ja yltänyt useasti Belgian liigan loppuotteluihin.http://www.monshainaut.be/fr/page14_historique.html == Seurassa pelanneita == * Robert Arnold * / A. J. Slaughter * / Sébastien Bellin * / Omar Cook * Jean-Marc Jaumin == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Belgialaiset koripalloseurat
Soppeenharjun koulu

Soppeenharjun koulu oli Ylöjärven Vuorentaustassa sijainnut luokat 7–9 käsittänyt yläkoulu. Vuonna 2016 koulussa oli noin 380 oppilasta ja noin 40 opettajaa. Soppeenharjun koulun toiminta alkoi syksyllä 1989 väliaikaisissa tiloissa Metsäkylän vanhalla koululla. Oman koulurakennuksen rakentaminen aloitettiin vuonna 1994, ja toiminta siellä alkoi vuoden 1995 syksyllä. Vuonna 2016 koulun rehtorina toimi Päivi Anttila. Ylöjärven kaupungin lisäopetusluokka eli 10. luokka sekä erityisopetuksen Sorvi-luokka kuuluvat koulun alaisuuteen. Soppeenharjun koulu yhdistettiin vuonna 2017 Vuorentaustan koulun kanssa uudeksi Vuorentaustan kouluksi. ==Lähteet== Luokka:Ylöjärven peruskoulut Luokka:Vuorentausta
Antwerp Giants

Antwerp Giants on belgialainen koripalloseura Antwerpenin kaupungista. Giants perustettiin vuonna 1995 nimellä Racing Basket Antwerpen. Se on tunnettu historiansa aikana useilla eri (sponsori)nimillä kuten vuonna 2011 käyttöön otetulla Port of Antwerp Giants -nimellä. Joukkue on osallistunut useasti eurooppalaisiin seurakilpailuihin. Kaudella 2015–2016 se osallistui Fiba Europe Cupiin. Giants on voittanut Belgian mestaruuden vuonna 2000 ja Belgian cup-mestaruuden vuonna 2007.http://www.antwerpgiants.be/pages/historiek.php == Seurassa pelanneita == * Salah Mejri * Kyle Fogg * Bryan Hopkins * / Sébastien Bellin == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Antwerpenin urheilu Luokka:Belgialaiset koripalloseurat
Ilkka Väänänen

Ilkka Sakari Väänänen (1. heinäkuuta 1915 Jyväskylä – 20. joulukuuta 1987Kalle Achté, In memoriam (muistokirjoituksen tiedot), Finna.fi) oli suomalainen lääkäri. Väänäsen vanhemmat olivat lehtori Oskar Gabriel Väänänen ja Helmi Elin Emilia Karpio (ent. Spets) ja puoliso vuodesta 1941 Anni-Tytti Tellervo Rantasalo. Hän tuli ylioppilaaksi Suomalaisesta normaalilyseosta 1933 ja valmistui lääketieteen lisensiaatiksi 1943. Lastentauteihin Väänänen erikoistui 1953 ja lääketieteen ja kirurgian tohtoriksi hän väitteli 1962. Väänänen toimi lääkäriksi valmistuttuaan useissa eri sairaaloissa ja organisaatioissa, muun muassa Lapin läänin lääninlääkärinä vuodesta 1946 vuoteen 1951. Vuonna 1953 hänestä tuli Lapin lastensairaalan ylilääkäri Rovaniemellä. Sodissa hän oli pataljoonan, rykmentin, kenttäsairaalan ja sotasairaalan sekä sotavammapoliklinikan lääkäri sekä Päämajan lääkintäosaston toimistoupseeri. Sotilasarvoltaan Väänänen oli lääkintäkapteeni (1942). Väänänen oli Helsingin Lastenlinnan ylilääkäri 1964–1973, johtava lääkäri 1969–1973, Helsingin yliopistollisen keskussairaalan hallintojohtaja 1973–1978 ja Mannerheimin lastensuojeluliiton vt. toiminnanjohtaja 1979–1983.Facta 2001, WSOY 1986, 18. osa, palsta 523 Vuodesta 1968 hän oli Helsingin yliopiston sosiaalilääketieteen dosenttiKuka kukin on 1978 (Runeberg.org). == Lähteet == Luokka:Suomalaiset lääkärit Luokka:Vuonna 1915 syntyneet Luokka:Vuonna 1987 kuolleet
Okapi Aalstar

Okapi Aalstar on belgialainen koripalloseura Aalstin kaupungista. Okapi Aalstar on tunnettu historiansa aikana useilla eri (sponsori)nimillä kuten Generali Okapi Aalstar -nimellä vuosina 2007–2013. Joukkue on osallistunut useasti eurooppalaisiin seurakilpailuihin. Okapi Aalstar on voittanut Belgian cup-mestaruuden vuonna 2012 ja Belgian supercup-mestaruuden vuosina 2012 ja 2013.http://www.okapiaalstar.be/index.php/de-club/geschiedenis/palmares == Seurassa pelanneita == * Benjamin Raymond * / Jamar Wilson * Derek Raivio * / Matt Lojeski * Chris Copeland * Tomas Van Den Spiegel * Justin Holiday == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Belgialaiset koripalloseurat
Yrjö Väänänen

Yrjö Olavi Väänänen (20. heinäkuuta 1929 Viipuri – 21. maaliskuuta 1999 HelsinkiYrjö Väänäsen muistokirjoitus Helsingin Sanomissa. (Maksullinen artikkeli.)) oli suomalainen diplomaatti. Hän oli koulutukseltaan oikeustieteen lisensiaatti, ja hän toimi suurlähettiläänä Bonnissa 1973–1974, ulkoasiainministeriön hallinnollisen osaston päällikkönä 1974–1976, alivaltiosihteerinä 1976–1977, suurlähettiläänä Kööpenhaminassa 1977–1985 sekä ulkoasiainministeriön neuvottelevana virkamiehenä 1985–1986.Facta 2001, osa 18, p. 523. WSOY 1986. WSOY Iso Tietosanakirja, osa 10, s. 343. WSOY 1997. ==Teokset== * Finlandia Bonn, muistelmateos, WSOY, 1991 (käännetty saksaksi 1996) == Lähteet == Luokka:Suomen suurlähettiläät Luokka:Vuonna 1929 syntyneet Luokka:Vuonna 1999 kuolleet Luokka:Suomalaiset juristit
Liège Basket

Liège Basket on belgialainen koripalloseura Liègen kaupungista. Liège Basket on tunnettu historiansa aikana useilla eri (sponsori)nimillä. Joukkue on osallistunut useasti eurooppalaisiin seurakilpailuihin, ja se on voittanut Belgian cup-mestaruuden vuonna 2004 ja Belgian supercup-mestaruuden vuosina 2004 ja 2009. == Seurassa pelanneita == * / Jamar Wilson * Jerald Fields * Bryan Hopkins * Radivoj Korać * Kristaps Janičenoks * / Will Thomas * Andre Emmett == Aiheesta muualla == * Joukkue eurobasket.com-sivustolla * Seuran verkkosivut Luokka:Belgialaiset koripalloseurat
VOO Wolves Verviers-Pepinster

VOO Wolves Verviers-Pepinster on belgialainen koripalloseura Verviersin ja Pepinsterin kaupungeista. Verviers-Pepinster on vaihtanut nimeään historiansa aikana useaan otteeseen muun muassa sponsorisyistä. Joukkue on osallistunut useasti eurooppalaisiin seurakilpailuihin. Vuonna 2003 se sijoittui Belgian pääsarjassa hopealle.http://www.wolves- vervierspepinster.be/index.php/club/histoire/palmares http://www.wolves- vervierspepinster.be/index.php/club/histoire/historique-classements == Seurassa pelanneita == * / Jamar Wilson * Axel Hervelle * / Marcus Faison * Maxime de Zeeuw * Arizona Reid ==Lähteet== == Aiheesta muualla == * Joukkue eurobasket.com-sivustolla * Seuran verkkosivut Luokka:Belgialaiset koripalloseurat
Luxemburgin koripalloliiga

Division Nationale 1 on Luxemburgin koripallon miesten pääsarja. Ensimmäinen sarjan mestaruus jaettiin maan koripalloliiton sivujen mukaan vuonna 1936http://www.flbb.lu/titresflbb.php?catage=SH+-+Champion+de+Luxembourg . Sarjan voittaja on koripallon Luxemburgin mestari. Vähintään kymmenen Luxemburgin mestaruutta ovat voittaneet BBC Nitia, BBC Etzella Ettelbruck, T71 Dudelange ja BBC Sparta Bertrange. == Lähteet == == Aiheesta muualla == * Pääsarjan kotisivu * Sarja eurobasket.com -sivustolla Luokka:Koripallosarjat Luokka:Luxemburgin koripallo
Osuuspankki Yhteistuki

Osuuspankki Yhteistuki (OPY) oli Suomessa vuosina 1963–1993 toiminut ammattiyhdistysliikkeen osuuspankki, jonka pääkonttori oli Helsingissä. ==Historia== Yhteistuen perustamiseen johti sosiaalidemokraattien hajaantuminen. Hajaantuminen ”leskisläisiin” ja ”skogilaisiin" oli alkanut 1956 yleislakosta. Leskisläisten hallintaan oli jäänyt Helsingin Työväen Säästöpankki, joka toimi ay-liitto SAJ:n päärahoittajana. Skogilaisten johtama kilpaileva ay-liitto SAK perusti oman rahalaitoksen, Yhteistuen. Yhteistuki perustettiin osuuskassana siitä huolimatta, että osuuskassaliike tunnettiin leimallisesti maalaisliittolaisena. Tämä aiheutti kilpailevassa leirissä kritiikkiä siitä, että ammattiliittojen varat olisivat päässeet maalaisliiton valvontaan. Yhteistuki muutettiin osuuspankiksi vuonna 1970, kun laki muuttui. SAK:n ja SAJ:n kilpailu lakkasi 1969. Se ei kuitenkaan vastaavasti johtanut työväenliikkeen pankkien yhdistymiseen. Helsingin Työväen Säästöpankin seuraaja Suomen Työväen Säästöpankki (STS) ja Yhteistuki kilpailivat keskenään. STS oli taloudellisesti vahvempi: palkansaajien talletuksissa se oli ylivoimainen ja se sai myös joitain ay-liittoja asiakkaikseen. Osuuspankki Yhteistuen asiakkaina olivat kuitenkin useimmat ammattiliitot ja SAK. Pankkien yhdistämishankkeet eivät tuottaneet tulosta.Soukola, s. 117–120 Osuuspankki Yhteistuki kasvoi 1980-luvun loppuun mennessä yhdeksi Suomen suurimmista osuuspankeista. Ay-liikkeen rahojen hoito ei Yhteistuelle enää riittänyt, vaan se kehitti tuotteita palkansaajille. Pankkiryhmää Yhteistuki ei halunnut vaihtaa, mutta sillä ei ollut halua myöskään keskinäiseen kampittamiseen STS:n kanssa.Soukola, s. 179 Osuuspankki Yhteistuella oli 1980-luvulla yksitoista toimipaikkaa eri puolilla maata. Vuonna 1985 pankin ottolainaus oli 878 miljoonaa markkaa ja antolainaus 746 miljoonaa markkaa. Sillä oli tuolloin henkilökuntaa 152.Facta 2001, WSOY 1986, 18. osa, palsta 610 Yhteistuen viimeinen toimitusjohtaja oli vuodesta 1983 Reijo Setälä. Pankki meni 1984 Peruspankin osakkaaksi ostamalla sen osakekannasta viisi prosenttiaFinna.fi. Osuuspankki Yhteistuki ajautui 1990-luvun laman aikana kriisiin. Se fuusioitiin 1993 Suur-Helsingin Osuuspankkiin (SHOP).Kirjaesittely: Reijo Setälä ja Marko Erola: Erilainen pankkiiri. Breakwater 2014, Talouselämä.fi Molemmat pankit olivat tuolloin huonossa kunnossa. Yhteistuella oli järjestämättömiä luottoja 15 % lainakannasta. Lähes kaikki maksukyvyttömät asiakkaat olivat epäonnistuneita kiinteistösijoittajia. Luottojen vakuuksiksi annettujen kiinteistöjen arvot olivat romahtaneet. Vuonna 1994 Yhteistuen lainoista kertyi noin 500 miljoonan markan tappiot. Fuusio ei auttanut, vaan SHOP muutettiin 1996 osuuspankkien roskapankiksi.Soukola, s. 536 == Katso myös == * Suomen pankkikriisi == Lähteet == ==Kirjallisuutta== * * * * == Aiheesta muualla == * Työväenpankit ja ay-liike Osuuspankki Yhteistuen, Peruspankin ja STS-Pankin esittelyvideo 1985 Luokka:Osuuspankkitoiminta Luokka:Työväen pankit Luokka:Entiset suomalaiset pankit
Maciste contro Ercole nella valle dei guai

Maciste contro Ercole nella valle dei guai (”Maciste vastaan Herkules murheen alhossa”) on vuonna 1961 valmistunut italialainen komediaelokuva. Peplum- tyylilajia parodioivan elokuvan on ohjannut Mario Mattoli. Se tunnetaan koomikkopari Franco Franchin ja Ciccio Ingrassian mukaan myös nimellä Franco, Ciccio & Maciste contro Ercole nella valle dei guai. ==Juoni== Milanolainen showpainiotteluiden järjestäjä Mario ja hänen sihteerinsä Raimondo pakenevat velkojiaan aikakoneella. Tulevaisuuden sijasta miehet joutuvat antiikin Kreikkaan, jossa he kohtaavat kuningas Eurystheuksen, Deianeiran ja tämän vihaisen poikaystävän Herkuleen. Monien seikkailujen jälkeen Maciste ja hänen rakastajattarensa Ekho auttavat Mariota ja Raimondoa löytämään aikakoneen, jolla he palaavat turvalliseen nykyaikaan. ==Näyttelijät== ==Tuotanto ja vastaanotto== Maciste contro Ercole nella valle dei guai on kuvattu Totalscope-laajakangastekniikalla Eastmancolor ja Telecolor -väreissä Incir De Paolisin studiossa ja Rooman lähistöllä Via Cassian varrella. Sen huumori kohdistuu peplum-kliseiden ohella aikansa viihdeteollisuuteen, mutta sisältää myös paljon harmittomia anakronismeja ja pikkutuhmia piloja. Kovaäänisen ja kaoottisen komedian sivuosissa nähtävä koomikkopari Franco ja Ciccio oli tuolloin vasta uransa alussa. Muutamaa vuotta myöhemmin he saivat nimensä myös uudelleenjulkaisun otsikkoon. Elokuvan voimamiehet tekevät parodiaa itsestään. Venetsialaissyntyinen Adriano Bellini alias Kirk Morris puhuu paikallista murretta ja lyhytkasvuinen Frank Gordon, oikealta nimeltään Franco Gori, kävelee ainoassa elokuvaroolissaan paksupohjaisilla korkokengillä. Elokuva tuotti Italiassa 238 miljoonan liiran pääsylipputulot. Samaan ideaan perustuu seuraavana vuonna valmistunut yhdysvaltalainen The Three Stooges Meet Hercules. == Lähteet == == Aiheesta muualla == * Luokka:Italialaiset komediaelokuvat Luokka:Vuoden 1961 italialaiset elokuvat
Mäntysalon koulu

Mäntysalon koulu on Nurmijärven Klaukkalassa, Mäntysalon alueella toimiva suomenkielinen yhtenäiskoulu (luokka-asteet 4-9). Koulu toimii kahdessa erillisessä koulurakennuksessa (opetuspisteessä): * Mäntysalon koulu, Havumäentie 7, 01820 Klaukkala * Haikalan koulu, Professorintie 5, 01820 Klaukkala Molempien opetuspisteiden naapurissa sijaitsee päiväkoti. ==Lähteet== Luokka:Nurmijärven peruskoulut
Aarre Ylimäki

Aarre Johannes Ylimäki (24. syyskuuta 1916 Espoo – 10. syyskuuta 1999 Helsinki) oli suomalainen kasvipatologi.Kuka kukin on 1978 (Runeberg.org). Hän oli Maatalouden tutkimuskeskuksen kasvitautiosaston päällikkö professorin arvolla 1970–1983. Hänen tutkimuskohteenaan oli muun muassa juurilaho.Facta 2001, osa 18, p. 641. WSOY 1986. Ylimäki oli Helsingin yliopiston kasvibiologian laitoksen kasvibiologian ja kasvipatologian dosentti 1968–1985.Helsingin yliopiston virkamiehet ja opettajat == Lähteet == Luokka:Suomalaiset kasvitieteilijät Luokka:Valtionlaitosten johtajat‎ Luokka:Suomalaiset professorit Luokka:Vuonna 1916 syntyneet Luokka:Vuonna 1999 kuolleet
Table for One

Table for One on suomalaisen punkyhtye Anal Thunderin esikoisalbumi, joka julkaistiin 10. maaliskuuta 2006 levymerkillä Fullhouse Records. == Vastaanotto == Lammaszinen Sörn Sörnsen ylisti laulaja OP:n persoonallista lauluääntä sekä artikulaatiota ja piti albumia siihenastisista vuoden 2006 julkaisuista parhaimpana. Metalragen arvio oli pääosin positiivinen, vaikkakin albumin alkoholiorientoituneet sanoitukset myös ärsyttivät arvioitsijaa. == Kappaleet == # # # # # # # # # # # # # # == Arvostelut == * Lammaszine.fi: ylistävä * Metalrage.com: 70/100Metalrage review == Lähteet == == Aiheesta muualla == * Discogs Luokka:Vuoden 2006 esikoisalbumit Luokka:Anal Thunderin albumit
Monty Pythonin paremmat pilat

Monty Pythonin paremmat pilat (And Now for Something Completely Different, levitetty Suomessa myös nimellä Elämä on Pythonia) on brittiläisen Monty Python -komediaryhmän ensimmäinen pitkä elokuva vuodelta 1971. Toisin kuin ryhmän myöhemmät elokuvat, se sisältää pelkästään televisiosarjasta Monty Pythonin lentävä sirkus poimittuja irrallisia sketsejä uudelleennäyteltyinä. Sketsien välissä nähdään televisiosarjan tavoin Terry Gilliamin toteuttamia lyhyitä surrealistisia animaatiopätkiä. Elokuvassa esiintyvät Monty Python -ryhmän jäsenet John Cleese, Graham Chapman, Michael Palin, Eric Idle, Terry Jones ja Terry Gilliam, jotka myös käsikirjoittivat elokuvan, sekä pieniä sivurooleja tv-sarjassakin esittäneet Carol Cleveland ja Connie Booth. Monty Pythonin paremmat pilat oli alun perin suunnattu pääasiassa yhdysvaltalaiselle yleisölle, joka ei ollut vielä nähnyt Monty Pythonin lentävää sirkusta. Elokuvan tuotti Playboy-lehden Britannian toimitusjohtaja Victor Lownes ja ohjaajana toimi televisiosarjaakin ohjannut Ian MacNaughton. Elokuva tuotettiin alhaisella 80 000 punnan budjetilla. Se menestyi lopulta paremmin kotimaassaan kuin Yhdysvalloissa. Elokuvassa nähdään joitain Monty Pythonin lentävän sirkuksen kahden ensimmäisen tuotantokauden tunnetuimpia sketsejä, kuten ”Kuollut papukaija”, ”Maailman hauskin vitsi” ja ”Vuoden yläluokkainen hölmö -kisa”. Mukana on myös TV-sarjasta tuttu ”Lumberjack Song” -laulu. Sketsejä on jonkin verran lyhennetty ja muutettu eikä niissä ole mukana sarjassa käytettyä taustanaurua. Elokuvan englanninkielinen nimi viittaa TV- sarjassa ja itse elokuvassakin toistuvaan vitsiin, jossa John Cleesen esittämä kuuluttaja istuu pöytineen erikoisissa paikoissa ja ilmoittaa sketsin vaihtumisesta katsojille sanoilla ”Ja nyt jotain aivan muuta” (”And Now for Something Completely Different”). == Lähteet == * Morgan, David: Monty Python's And Now for Something Completely Different Montypython.com == Aiheesta muualla == * Ja nyt jotain aivan muuta: Monty Pythonin elokuvauran alku ja loppu Teemalauantaissa 4.6. Yle 3.6.2016. Luokka:Monty Python -elokuvat Luokka:Vuoden 1971 brittiläiset elokuvat Luokka:Televisiosarjoihin perustuvat elokuvat Luokka:Episodielokuvat
Urheilupuiston koulu (Nurmijärvi)

Urheilupuiston koulu (ent. Klaukkalan yläaste) on Nurmijärven Klaukkalassa toimiva suomenkielinen yläkoulu (luokka-asteet 7–9). Oppilaita lukuvuonna 2020–2021 on noin 430. Tällä hetkellä oppilaita on 500 eikä koulussa ole enää erityisluokkia. Koulun ympäristössä toimivat muun muassa Arkadian yhteislyseo, Klaukkalan urheilualue, jäähalli, tennis- ja squash-halli sekä päiväkoti. Koulussa aloitti vuonna 2018 liikuntapainotteinen 7. luokka, ja tänä lukuvuonna liikunnan painotusluokat löytyvät jokaiselta vuosiluokalta. ==Lähteet== Luokka:Nurmijärven peruskoulut Luokka:Klaukkala
Seitsemän veljeksen koulu

Seitsemän veljeksen koulu (ent. Rajamäen yläaste) on Nurmijärven Rajamäellä toimiva suomenkielinen yläkoulu (luokka-asteet 7–9). Koulu sai alkunsa vuonna 1960 Rajamäen yhteiskouluna. Ensimmäinen koulurakennus valmistui vuonna 1961, ja sitä laajennettiin vuosina 1964 (yläsiipi), 1984 (kuntola) ja 1999 (lisärakennus). Yhteiskoulu siirtyi peruskoulu-uudistuksen seurauksena Nurmijärven kunnan vastuulle vuonna 1976. Päärakennus on kunnostettu vuonna 2000. Lukuvuonna 2010–11 yläkoulussa opiskeli noin 450 oppilasta. Elokuussa 2017 koulun nimi vaihtui muotoon Seitsemän veljeksen koulu. Vuoden 2020 alussa koulun päärakennus meni käyttökieltoon sisäilmaongelmien vuoksi, ja toiminta siirtyi siltä osalta viereiselle hiekkakentälle rakennettuihin kaksikerroksisiin parakkeihin. Koulun yhteydessä toimii Rajamäen lukio. Yläasteen läheisyydessä sijaitsevat muun muassa Rajamäen uimahalli, urheilualue, kirjasto, Rajamäen koulu (alakoulu) ja terveysasema. ==Lähteet== Luokka:Nurmijärven peruskoulut
László Kleinheisler

László Kleinheisler (s. 8. huhtikuuta 1994 Kazincbarcika) on unkarilainen jalkapalloilija, joka edusti tammi-toukokuussa 2024 kroatialaisseura Hajduk Splitiä lainalla kreikkalaisesta Panathinaikosista. Hän on Unkarin, Kroatian ja Kreikan lisäksi pelannut Saksassa ja Kazakstanissa. Oikeajalkainen Kleinheisler on pelipaikaltaan hyökkäävä keskikenttäpelaaja. Hän on pelannut Unkarin maajoukkueessa vuodesta 2015. == Seurajoukkueura == Kleinheisler pelasi kotimaassaan Unkarin toiseksi korkeimmalla sarjatasolla NB II:ssa ja sittemmin pääsarja Nemzeti Bajnokság I:een nousseessa Puskás Akadémiassa 39 ottelua, joissa hän teki kahdeksan maalia, ja pääsarjajoukkue Videotonissa 30 ottelua, joissa hän teki neljä maalia.http://us.soccerway.com/players/laszlo- kleinheisler/154604/ Tammikuussa 2016 Kleinheisler siirtyi Saksan Bundesliigan Werder Bremeniin. Hän teki bundesliigadebyyttinsä samassa kuussa Hertha Berliniä vastaan. Kleinheisler pelasi debyyttikaudellaan Werder Bremenin paidassa kuudessa ottelussa. Hänen uransa jatkui lainasopimuksilla Bundesliigan Darmstadtissa, unkarilaisessa Ferencvárosissa ja kazakstanilaisessa Astanassa, joista viimeksi mainittu osti hänet itselleen kesällä 2018. Kleinheisler siirtyi helmikuussa 2019 Kroatian Osijekiin, jossa hän pelasi nelisen vuotta. Tammikuussa 2023 hän siirtyi kreikkalaisseura Panathinaikosiin, josta hän oli kevätkauden 2024 lainalla kroatialaisseura Hajduk Splitissä. == Maajoukkueura == Kleinheisler on pelannut Unkarin nuorten maajoukkueissa. Debyyttinsä Unkarin jalkapallomaajoukkueessa hän teki marraskuussa 2015 EM-jatkokarsintaottelussa Norjaa vastaan. Kleinheisler teki tuon ottelun ainoan maalin. Hänet nimettiin Unkarin ryhmään vuoden 2016 EM- kilpailuihin, jonne Unkari selviytyi voitoilla Norjasta.http://www.uefa.com/uefaeuro/news/newsid=2370006.html Hän pelasi EM- turnauksessa kaksi ensimmäistä alkulohko-ottelua avauskokoonpanossa mutta jäi sen jälkeen vaihtopelaajaksi. Kesällä 2021 käydyissä EM-kilpailuissa hän oli avauskokoonpanossa joukkueensa kaikissa kolmessa ottelussa. Kleinheisler on kesäkuun 2024 puoliväliin mennessä pelannut 52 A-maaottelua, joista 35 ottelua avauskokoonpanossa. Toisen maaottelumaalinsa hän teki syyskuussa 2018 Kansojen liigan ottelussa Kreikkaa vastaan ja kolmannen maaliskuussa 2021 MM- karsintaottelussa Andorraa vastaan. == Muuta == Kleinheislerin lempinimi on Scholes, joka tulee hänen yhdennäköisyydestään entiseen Manchester Unitedin pelaajaan Paul Scholesiin.EURO 2016 – The Complete Guide, s. 66 == Saavutukset == Ferencváros * Unkarin cupin voitto: 2016–2017 Astana * Kazakstanin liigamestaruus: 2017, 2018 == Lähteet == Luokka:Unkarilaiset jalkapalloilijat Luokka:Vuonna 1994 syntyneet Luokka:Elävät henkilöt
Ann-Kristin Schevelew

Ann-Kristin Birgitta Schevelew ['ševelef] (s. 30. syyskuuta 1945 Helsinki) on suomalainen (suomenruotsalainen) musiikkitoimittaja.Vem och vad 1996: Biografisk handbok, s. 515. Helsingfors 1996. ISBN 951-50-0800-X Hän on työskennellyt 1960-luvulta alkaen Yleisradion ruotsinkielisessä ohjelmatuotannossa (Språklådan, Öronfröjd, Musikväktarna, Verket). Vuonna 1998 hän oli mukana television yhteispohjoismaisessa musiikkitietokilpailussa Kontrapunkti, ja hänen ansiostaan Suomen joukkue voitti loppukilpailun.Kontrapunkt 12.12.1998. Danske Radio. Vuonna 1993 Schevelewille myönnettiin Hugo Bergroth -seuran kielipalkinto ja vuonna 2007 Topelius- palkinto. ==Lähteet== Luokka:Suomalaiset toimittajat Luokka:Vuonna 1945 syntyneet Luokka:Elävät henkilöt Luokka:Ylen toimittajat
Birgit Finnilä

Birgit Finnilä (s. 20. tammikuuta 1931 Falkenberg, Ruotsi) on ruotsalainen konsertti- ja oopperalaulaja, äänialaltaan kontra-altto. Hän on Ruotsin kuninkaallisen musiikkiakatemian jäsen. Finnilä opiskeli Ingalill Lindénin johdolla Göteborgissa ja Roy Hendersonin johdolla Lontoon Royal Academy of Music -oppilaitoksessa. Hän teki vuonna 1967 menestyksekkään esikoisroolin Orfeuksena Gluckin oopperassa Orfeus ja Eurydike Göteborgissa.Finnilä, Birgit , Baker’s Biographical Dictionary of Musicians, The Gale Group 2001. Vaatii HighBeam-tilauksen. Sen jälkeen hän sai kansainvälistä mainetta tulkinnoillaan muun muassa Bachin, Brucknerin, Mahlerin ja Wagnerin teoksista. Hän on konsertoinut muun muassa Claudio Abbadon, John Barbirollin, Daniel Barenboimin, Sergiu Comissionan, John Eliot Gardinerin, Bernard Haitinkin, Herbert von Karajanin, Rafael Kubelikin, Erich Leinsdorfin ja Georg Soltin johdolla. Hänen uransa on painottunut konserttiesiintymisiin, mutta hän on tehnyt myös oopperarooleja muun muassa Brittenin, Gluckin ja Mozartin oopperoissa. Birgit Finnilä on levyttänyt paljon etenkin EMI-, Philips- ja Erato- levymerkeille. ==Lähteet== ==Aiheesta muualla== *Finnilän levytyksiä Discogs-tietokannassa Luokka: Ruotsalaiset laulajat Luokka: Vuonna 1931 syntyneet Luokka: Elävät henkilöt
Kivenpuiston koulu

Kivenpuiston koulu on Nurmijärven kirkonkylällä toimiva suomenkielinen eritysopetuksen koulu (luokka-asteet 1–9). Koulun vieressä sijaitsee Lukkarin koulu. ==Lähteet== Luokka:Nurmijärven peruskoulut
Röykän koulu

Röykän koulu on Nurmijärven Röykässä toimiva suomenkielinen alakoulu (luokka- asteet 1–6). Oppilasmäärä lukuvuonna 2024-2025 on noin 175. Yksikössä toimii 15 opetushenkilöstön jäsentä. Koulun taustalla on vuodesta 1899 toiminut Korven-Leppälammen koulu, joka sijaitsi etäämmällä Röykän taajaman nykyisestä keskustasta. Kyseistä koulurakennusta laajennettiin vuosina 1907 ja 1927. 1980-luvulla luovuttiin tuolloisen koulurakennuksen opetuskäytöstä. Tuo koulurakennus toimii nykyisin asuintiloina. Nykyinen Röykän koulu sijaitsee Kangastiellä lähellä Röykän taajaman ydinkeskustaa. Koulu on peruskorjattu ja laajennettu, ja sen opetustilat ovat nykyaikaiset ja opetuskäyttöä hyvin palvelevat. Aivan Röykän koulun lähellä toimii Röykän päiväkoti, jonka esikoululaisten kanssa Röykän koulun 1. ja 2. luokkien oppilaat toteuttavat ns. alkuluokkatoimintaa tulevat lukuvuodet 2024-2025 ja 2025-2026. Luokka:Nurmijärven peruskoulut
Länsikaaren koulu

Länsikaaren koulu on Nurmijärven Rajamäellä toimiva, syyslukukaudella 2011 toimintansa aloittanut suomenkielinen alakoulu (luokka-asteet 1–6). Koulua käy noin 150 oppilasta. Koulun vieressä toimii päiväkoti. ==Lähteet== Luokka:Nurmijärven peruskoulut
Mundigak

Mundigak on arkeologinen löytöpaikka Etelä-Afganistanissa, Kandaharin provinssissa. Paikka sijaitsee 55 km Kandaharista luoteeseen. Se on Shāh Maqsūdin lähellä, ylemmän Kushk-i Nakhud-joen valuma-alueella. Paikalla asuttiin 5-2. vuosituhannella eaa. Tämän Helmandin kulttuuriin kuuluneen paikan ala oli 21 ha. Luokka:Afganistanin historia Luokka:Muinaisjäännökset
Denis Lill

Denis Lill (s. 22. huhtikuuta 1942 Hamilton, Uusi-Seelanti) on brittiläinen näyttelijä. Suomessa hänet tunnetaan parhaiten kirurgi Rosen roolista vuosina 2003–2011 ITV:n sairaalasarjassa Kyläsairaala (The Royal). Vuonna 2014 Lill nähtiin jännityssarja 24 – Lontoossa. Luokka:Brittiläiset näyttelijät Luokka:Vuonna 1942 syntyneet Luokka:Elävät henkilöt
Pekka Korvenmaa

Pekka Korvenmaa (s. 2. marraskuuta 1954)Korvenmaa, Pekka , Opettajamatrikkeli 1973-2003, Taideteollinen korkeakoulu. Viitattu 5.6.2016. on suomalainen filosofian tohtori, joka toimii muotoilun ja kulttuurin professorina Aalto- yliopiston taiteiden ja suunnittelun korkeakoulussa.Pekka Korvenmaa , Aalto- yliopisto. Viitattu 5.6.2016. Korvenmaa väitteli tohtoriksi taidehistoriasta Helsingin yliopistossa 1991. Hän on myös Helsingin yliopiston taidehistorian dosentti.Korvenmaa, Pekka , Reseda-tutkimustietokanta. Viitattu 5.6.2016. 1970-luvun lopulla hän toimi Museoviraston rakennushistoriallisen osaston tutkijana ja 1980-luvun lopulla vierailevana tutkijana Pennsylvanian yliopistossa Yhdysvalloissa. 1990-luvun alussa hän oli vierailevana professorina Chicagon North Park Collegessa. 1990-luvulla Korvenmaa toimi Taideteollisen korkeakoulun tutkijana ja tutkimusjohtajana ja vuodesta 2000 hän on toiminut oppilaitoksen muotoilun ja kulttuurin professorina. ==Julkaisuja== *Kauttua : tuotanto ja ympäristö 1689-1989. Ahlström, 1989. ISBN 952-90-0930-5. *Muotoiltu etu I. Muotoilu, teollisuus ja kansainvälinen kilpailukyky. Sitra 1998. *Innovation versus tradition : the architect Lars Sonck, works and projects 1900-1910. Suomen muinaismuistoyhdistys, 1991. ISBN 951-9056-99-8. *Taide & teollisuus : johdatus suomalaisen muotoilun historiaan. Taideteollinen korkeakoulu, 2009. ISBN 978-951-558-256-0. ==Lähteet== Luokka: Vuonna 1954 syntyneet Luokka: Aalto-yliopiston professorit Luokka: Suomalaiset professorit Luokka:Elävät henkilöt Luokka:Suomalaiset taidehistorioitsijat
Elisabeth Hesselblad

Elisabeth Hesselblad (4. heinäkuuta 1870 Fåglavik, Hudene, Västergötland – 24. huhtikuuta 1957 Rooma) on ruotsalainen katolinen nunna, jonka roomalaiskatolinen kirkko julisti pyhimykseksi kesäkuussa 2016. Hänen kerrotaan tehneen ihmeitä kuolemansa jälkeen. Toinen syy pyhimykseksi julistamiseen on, että hän piilotti toisen maailmansodan aikana juutalaisia turvaan roomalaiseen luostariin. Samasta syystä Israelin valtio on nimennyt hänet yhdeksi tittelin "vanhurskaat kansakuntien joukossa" kantajaksi.Yle.fi, uutiset ==Lähteet== Luokka:Birgittalaiset Luokka:Kristityt nunnat Luokka:Ruotsalaiset pyhimykset Luokka:Vuonna 1870 syntyneet Luokka:Vuonna 1957 kuolleet
Lukkarin koulu (Nurmijärvi)

Lukkarin koulu on Nurmijärven kirkonkylällä toimiva suomenkielinen alakoulu (luokka-asteet 1–6). Koulun vieressä opetusta antaa Kivenpuiston koulu, Nurmijärven ainoa erityisopetuksen koulu. ==Lähteet== Luokka:Nurmijärven peruskoulut Luokka:Nurmijärven kirkonkylä
Nukarin koulu

Nukarin koulu on Nurmijärven Nukarin kylällä toimiva suomenkielinen alakoulu (luokka-asteet 1–6). Koulua käy lähes 100 oppilasta. Koulun lähistöllä sijaitsee muun muassa vuonna 1873 perustetun Nurmijärven ensimmäisen kansakoulun oloja esittelevä Nukarin koulumuseo, joka on avoinna sovittaessa. ==Lähteet== Luokka:Nurmijärven peruskoulut
Palojoen koulu

Palojoen koulu on Nurmijärven Palojoen kylässä toimiva suomenkielinen alakoulu (luokka-asteet 1–6). ==Lähteet== Luokka:Nurmijärven peruskoulut
Uotilan koulu

Uotilan koulu on Nurmijärven Perttulan ja Uotilan kyliä palveleva suomenkielinen alakoulu (luokka-asteet 1–6). ==Lähteet== Luokka:Nurmijärven peruskoulut
Revolverisankari

Revolverisankarit olivat villin lännen hahmoja, jotka saivat mainetta aseenkäyttäjinä ja tappajina. Revolverisankareiksi on kutsuttu niitä aseenkäyttäjiä, jotka noudattivat lakia tai vartioivat sitä työkseen. Lainsuojattomia tai häiriintyneitä asemiehiä kutsuttiin yleensä vain pyssymiehiksi. Tunnettuja revolverisankareita olivat esimerkiksi Wild Bill Hickok, Ben Thompson ja Bat Masterson. Revolverisankarit käyttivät aseenaan 1850-1870-luvuilla eniten iskurevolveria. Moni kuljetti mukanaan kahta asetta tai ladattua vararullaa. Asetta kannettiin turvallisuuden vuoksi yleensä perä edellä, ja se vedettiin esiin vastakkaisen puolen kädellä. Revolverisankari on historiankirjoituksen, kirjallisuuden ja lännenelokuvan suosittu hahmo. Hänet kuvataan yleensä yksinäiseksi sudeksi, joka ei harjoita mitään ammattia eikä halua solmia kestäviä suhteita vaan häipyy kun tehtävä on suoritettu. Lännenelokuvissa hyvä ja paha asemies on erotettu hatun väristä: sankarit pitivät valkoista hattua ja konnat mustaa. ==Lähteet== Luokka:Villi länsi Luokka:Kaksintaistelu
Vaasankatu SS

Vaasankatu SS on vuonna 2008 perustettu suomalainen punkyhtye, jonka keulahahmona toimii mm. Pää Kiissä, The Heartburnsissa ja Nazi Death Campissa vaikuttanut laulaja-kitaristi Teemu Bergman. Yhtye julkaisi ensisinglensä ”Mä haluun kamaa” 7" vinyylinä alkuvuonna 2010. Yhtyeen toinen julkaisu oli saman vuoden huhtikuussa julkaistu EP ”Mummokeikka”. Molemmat julkaisut ovat nykyään keräilyharvinaisuuksia.Mä haluun kamaa – DiscogsMummokeikka – Discogs Musiikkilehti Rumba valitsi yhtyeen kappaleen "Hesari Blues" kierroksen 5/2010 parhaaksi singleksi. Yhtye on ottanut nimensä Helsingin Vaasankadusta, jolla sijaitsi punk-alakulttuurin erikoisliike Combat Rock Shop. == Diskografia == * ”Mä haluun kamaa” (2010, single, Airiston punk-levyt) * == Lähteet == Luokka:Suomalaiset punkyhtyeet
Đồng Nai (joki)

Đồng Nai () on joki eteläisessä Vietnamissa. Se saa alkunsa Vietnamin keskiseltä ylänköalueelta. Joen pituus on noin 586 kilometriä. Saigonjoki yhtyy Đồng Naihin Hồ Chí Minhin kaupungin itäpuolella, josta virtaus jatkuu Nhà Bè- ja Soài Rạp -nimisenä Etelä-Kiinan mereen Mekongjoen suiston pohjoispuolelle. Đồng Nain maakunta on saanut nimensä sen halki virtaavan Đồng Nai -joen mukaan. ==Lähteet== Luokka:Vietnamin joet Luokka:Etelä-Kiinan mereen laskevat vesistöt
Francisco Elson

Francisco Marinho Robby Elson (s. 28. helmikuuta 1976 Rotterdam) on alankomaalainen kilpauransa päättänyt koripalloilija. Elson pelasi urallaan pääasiassa NBA:ssa ja Espanjan pääsarjassa. Hän voitti kummankin sarjan mestaruuden ja Espanjan cup-mestaruuden. Elson aloitti uransa aikuisten sarjoissa kotimaassaan, mistä hän siirtyi Yhdysvaltain yliopistokentille. Yliopistouransa päättymisen jälkeen Denver Nuggets varasi sentterinä pelanneen Elsonin NBA:han 41. vuorolla vuoden 1999 varaustilaisuudessa. Seuraavat neljä kautta Elson pelasi kuitenkin kolmessa eri Espanjan pääsarjaseurassa. Hän voitti tuona aikana FC Barcelonassa Espanjan mestaruuden ja cup- mestaruuden.Liga ACB Vuonna 2003 Elson siirtyi NBA:han, missä hän edusti Nuggetsia ensimmäiset kolme kauttaan. Tämän jälkeen hän jatkoi NBA:ssa edustaen useita eri seuroja, pisimpään kahden kauden ajan San Antonio Spursia ja Milwaukee Bucksia. Spursissa hän voitti vuonna 2007 NBA:n mestaruuden.Basketball-Reference.comNBA Elson käväisi vielä pelaamassa Iranissa vuonna 2013 ennen uransa virallista lopetusta. == Lähteet == * Francisco Elson NBA Stats Basketball-Reference.com * Francisco Elson Stats College Basketball at Sports-Reference.com * Profiili NBA * Profiili Liga ACB === Viitteet === Luokka:Alankomaalaiset koripalloilijat Luokka:Vuonna 1976 syntyneet Luokka:Elävät henkilöt
Nummenpään koulu

Nummenpään koulu oli Nurmijärven Perttulan Nummenpäässä toiminut suomenkielinen alakoulu (luokka-asteet 1–6). ==Lähteet== Luokka:Nurmijärven peruskoulut
Suomiehen koulu

Suomiehen koulu on Nurmijärven pohjoisosassa Suomiehen kylässä sijaitseva (postinumero Hyvinkää) suomenkielinen alakoulu (luokka-asteet 1–6). ==Lähteet== Luokka:Nurmijärven peruskoulut
Syrjälän koulu

Syrjälän koulu on Nurmijärven Klaukkalassa sijaitseva suomenkielinen alakoulu (luokka-asteet 1–6). Koulurakennuksen yhteydessä toimii myös päiväkoulu. Myös ruotsinkielinen alakoulu Vendlaskolan toimii Syrjälän koulun kanssa samalla tontilla ja osin samoissa tiloissa. ==Lähteet== Luokka:Nurmijärven peruskoulut
Valkjärven koulu

Valkjärven koulu on Nurmijärven Perttulan Valkjärven kylällä toimiva, vuonna 1921 perustettu suomenkielinen alakoulu (luokka-asteet 1–6). Lukuvuonna 2015–2016 koulua kävi 75 oppilasta. Koulurakennus otettiin käyttöön lokakuussa 1923,Valkjärven nähtävyydet ja sitä laajennetiin 1990-luvullaNurmijärvellä toinen koulupalo parhaillaan, Helsingin Uutiset 28.10.2019. Koulurakennus paloi 28. lokakuuta 2019. Tulipalo oli jo toinen lyhyen ajan sisällä sattunut koulupalo Nurmijärvellä. Toinen palo oli Lepsämän koulussa, ja kumpaakin paloa epäillään tuhopoltoksi. Palohetkellä rakennus oli tyhjä. Kaksi paikkakuntalaista otettiin kiinni tiistaina 3. joulukuuta tuhopoltoista epäiltyinä. ==Lähteet== Luokka:Nurmijärven peruskoulut